ספר החזיונות מבקש להציג מחדש שני פרקים בחזונו המיסטי של העיתונאי והמיסטיקן הוורשאי הלל צייטלין (1871–1942). הפרק הראשון מציג בהרחבה את עלייתו ונפילתו של תרגום ספר הזוהר לעברית וביאורו, תרגום שעליו עמל צייטלין עד לשנותיו האחרונות בגטו ורשה. הפרק השני עוסק ביומנו המיסטי־חזיוני הגנוז שנתפס בעיניו כמעין "זוהר חדש". בתוך כך עולה תמונה עשירה וצבעונית של מחדשי המיסטיקה היהודית במחצית הראשונה של המאה העשרים, כמו גם של אלו שנאחזו בספרות הקבלה לשם דבר מה אחר. ספר החזיונות שלפניכם אינו אלא ניסיון לדלות קו אחד בחייו המורכבים והמסוכסכים של צייטלין ובהתעוררותו הרליגיוזית.